জেসন রবার্ডস
জেসন নেলসন রবার্ডস জুনিয়র (ইংরেজি: Jason Nelson Robards Jr.; ২৬ জুলাই ১৯২২ - ২৬ ডিসেম্বর ২০০০) ছিলেন একজন মার্কিন অভিনেতা। তিনি মঞ্চ, চলচ্চিত্র ও টেলিভিশন - এই তিন মাধ্যমেই অভিনয় করেছেন এবং তার কাজের জন্য তিনি টনি পুরস্কার, একাডেমি পুরস্কার ও এমি পুরস্কার অর্জন করেছেন। ফলে তিনি অভিনয়ের ত্রি-মুকুট বিজয়ীদের একজন। এছাড়া তিনি মার্কিন যুক্তরাষ্ট্রের নৌবাহিনীর হয়ে দ্বিতীয় বিশ্বযুদ্ধে অংশগ্রহণ করেন। তিনি মার্কিন নাট্যকার ইউজিন ওনিলের নাটকগুলোতে অভিনয় করে প্রসিদ্ধি অর্জন করেন এবং তার কর্মজীবনের বাকি সময়েও ওনিলের নাটকে অভিনয় করে যান। তিনি সাধারণ ও ঐতিহাসিক ব্যক্তি - দুই ধরনের চরিত্রেই অভিনয় করেছেন।